Pressemeddelelse

1.marts 2015

Nyt innovativt privatleasingkoncept på Peugeot 308 SW:

MIX-leasing

**Med introduktionen af Peugeot MIX-leasing tager Peugeot endnu en gang teten og cementerer sin førerposition på det danske privatleasingmarked. MIX-leasing er et hidtil uset koncept, der giver mulighed for at kombinere det bedste fra to verdener: privatleasing og køb. Nøgleordene er lav udbetaling, lav månedlig ydelse og ikke mindst muligheden for at købe bilen efter 12 mdrs. leasing til en attraktiv overtagelsespris.**

*”Peugeot satte dagsordenen på privatleasingmarkedet i 2014, og det er vores helt klare ambition at fastholde denne position i 2015”,* fortæller adm. direktør for Peugeot Danmark, Kenneth Hansen og fortsætter*: ”Peugeot MIX-leasing er et innovativt leasingkoncept, der ikke alene har en lav udbetaling, men som ydermere giver kunden en unik mulighed for at vælge til eller fra efter endt leasingperiode. Det betyder med andre ord, at kunden kan aflevere bilen eller overtage den til en meget fordelagtig pris og eksempelvis finansiere den uden udbetaling. En så fleksibel løsning er ganske enkelt ikke set tidligere i branchen”.*

MIX-leasing af Peugeot 308 SW med udbetaling på kun 4.995 kr.

308 SW er lig med elegant design og hverdagsluksus, og den kan man nu nyde godt af for blot 2.995 kr. om måneden – og det endda uden at skulle låne penge i banken til en høj engangsydelse. Med en udbetaling på 4.995 kr. kan man komme bag rattet af 308 SW Active 1.6 Blue-eHDi med 120 hk, som er den mest solgte og dermed volumenversionen. Den kører op til 31,3 km/l og har klassens største bagagerum på 660 liter – egenskaber, der især bliver højt værdsat af børnefamilier.

Leasingperioden er på 12 mdr. og 15.000 km. Herefter giver MIX-leasing to muligheder: Man kan returnere sin 308 SW til leasingselskabet eller købe den til en attraktiv overtagelsespris med mulighed for at få den finansieret via Peugeot Finans med 0 kr. i udbetaling (mdl. ydelse på 3.799 kr. i 84 mdr.\*.) De 12 mdrs. leasingomkostninger fratrækkes nyprisen (286.770 kr.) og således ender overtagelsesprisen på kun 245.235 kr. – som en ekstra bonus uden merpris er bilen udstyret med metallak, kromlister og tonede bagruder til en værdi af 8.100 kr.

MIX-leasing er med andre ord et unikt koncept, der giver kunden mulighed for at vælge netop den løsning, der passer bedst til familiens ønsker og behov.

\*Forventet købspris efter 12 mdr. inkl. nummerplader og levering 245.235kr. Pålydende fast rente 6,95 % (0 kr. i udbetaling), debitorrente 7,18 %. ÅOP 8,10 %. Løbetid 84 mdr. à 3.799 kr. Samlede kreditomkostninger 73.881kr. Samlet beløb, der skal betales tilbage er 319.116 kr. Bilen kan desuden finansieres på attraktive vilkår, hvis kunden vælger at lægge 20 % i udbetaling.